Perusopetuksen aluepäällikkö (2 paikkaa) uudelle kasvatuksen ja oppimisen toimialalle, Vantaan kaupunki
Ilmoituksen osoite: https://tyopaikat.oikotie.fi/tyopaikka/1325245
Perusopetuksen aluepäällikkö (2 paikkaa) uudelle kasvatuksen ja oppimisen toimialalle
Alkuperäinen julkaisupäivä 20.12.2019
Vantaan kaupunki, kasvatuksen ja oppimisen toimiala
Perusopetuksen palvelualue, Silkkitehtaantie 5, 01300 Vantaa
Työsuhteen kesto: Vakituinen 01.08.2020 tai sopimuksen mukaan -
Haemme nyt Suomen neljänneksi suurimpaan kaupunkiin uudelle kasvatuksen ja oppimisen toimialalle kahta perusopetuksen aluepäällikköä johtamaan ja kehittämään kasvavan kaupungin perusopetusta.
Toisen aluepäällikön toimialue on virkasuhteen alkaessa Länsi-Vantaalle muodostuva uusi alue ja toisen aluepäällikön puolestaan Koillinen alue (Korso-Koivukylä).
Tarjoamme sinulle mielenkiintoisen tehtävän, joka on tarjolla harvoin, ja jonka kautta avautuu monialainen tehtäväkenttä perusopetukseen elinvoimaisessa toimintaympäristössä. Kansainvälisen Vantaan suomenkielisissä peruskouluissa on kaikkiaan noin 23 000 oppilasta ja henkilöstöä n. 2000.
Perusopetuksen aluepäällikkönä vastaat oman alueesi koulujen laadukkaasta perusopetuksesta ja toimit rehtoreiden esimiehenä. Kollegoinasi toimii kolme aluepäällikköä ja opetuspäällikkö. Olet perusopetuksen johtoryhmän jäsen ja osallistut aktiivisesti Vantaan perusopetuksen kehittämiseen ja koordinointiin.
Vastaat myös alueesi tarkoituksenmukaisesta oppilaaksiotosta, oppilasvirtojen ohjaamisesta optimaalisesti luokkakokojen ja tilojen käytön kannalta. Tehtävänäsi ovat mm. alueesi erityisen ja valmistavan tuen päätökset aluekoordinaattorien valmistelusta.
Koulujen rehtoreilla on talousvastuu, joka muodostuu keskitetysti jaettujen koulujen määrärahojen pohjalta. Sinulla aluepäällikkönä on oma budjetti, joka sisältää koulujen budjetit sekä toimintarahat, mm. rehtorien koulutukseen ja henkilöstön työnohjaukseen.
Tervehdys tulevalta esimieheltäsi
Esimiehesi perusopetuksen johtaja Ilkka Kalo toivoo löytävänsä osaksi johtoryhmäänsä yhteistyökykyisen ja aktiivisen henkilön, joka päällikkönä johtaa tavoitteellisella ja valmentavalla otteella sekä kykenee myös tekemään itsenäisiä ratkaisuja omassa johtamistyössään.
”Toivon sinulta rohkeutta ohjata sekä sparrata alueesi rehtoreita ja muuta henkilöstöä heidän työssään. Olet innostunut kehittäjä, jolla on kykyä toimeenpanoon. Sinulla on taustallasi aikaisempaa kokemusta johtamisesta ja näyttöä muutosten onnistuneesta loppuun saattamisesta. Tätä tarvitaan tehtävässä onnistumisessa. Arvostamme myös johtamiskoulutusta ja valmiuksia esimiesten johtamiseen sekä innovatiiviseen kehittämistyöhön".
Jos olet valmis kehittämään itseäsi ja Suomen kolmanneksi suurinta perusopetuksen palvelualuetta – tartu rohkeasti haasteeseen.
Vantaalla viihtyy varmasti
Vantaalla on mukava tehdä töitä ja arjen pyörittäminen työn rinnalla on vaivatonta. Merkittävän osan työstäsi tulet tekemään moderneissa uusissa toimitiloissamme Tikkurilassa. Osan työstä tulet tekemään omalla alueellasi. Työpaikkasi sijaitsee loistavien kulkuyhteyksien varrella, tulit sitten töihin mistä päin pääkaupunkiseutua tahansa. Junat, bussit ja autot kulkevat, eikä lentokenttäkään ole kaukana. Jos mietit Vantaata myös asuinpaikkana, mitä lämpimästi toki suosittelemme, voit hakea Vantaan kaupungin työsuhdeasuntoa.
Liikkumaan ja kulttuuririentoihin pääset tuetusti ja lounasetuja on tarjolla useampaan henkilöstöravintolaan. Kesälomatkin täällä Vantaalla tuntuvat aidoilta lomilta, kun työkokemuksen tuomat lisäviikot tuovat pituutta kesiin.
Mietitkö miltä tulevat Vantaa-kollegasi näyttävät ja mitä he puuhaavat? Kurkkaa Instagramista #töissävantaalla!
Henkilökohtaiseen haastatteluun kutsuttaville tiedoksi, että haastattelujen ajankohdat ovat to 6.2.2020 sekä pe 15.2.2020. Rekrytointiprosessiin sisältyy erillinen henkilöarviointi osalle kärkihakijoista ennen virkaan valintaa.
Kaikki hakemukset huomioidaan sekä Länsi-Vantaalle muodostuvan uuden alueen että Koillisen alueen (Korso-Koivukylä) aluepäällikön virkoihin. Mikäli olet kiinnostunut vain toisesta tehtävästä, voit mainita sen hakemuksessasi.
Vantaan kaupungilla työskentelee yhteensä lähes 11 000 eri alojen ammattilaista. Meistä noin puolet on töissä opetus- ja kasvatustehtävissä, kolmannes hoito- ja hoiva-aloilla sekä loput teknisissä tehtävissä ja hallinnossa. Vantaa on rohkea ja rento työnantaja, joka tarjoaa:
Vastuullista työtä, jota ohjaavat suunnitelmallisuus ja selkeät tavoitteet.
Kelpoisuusvaatimus: Ylempi korkeakoulututkinto, opetushallinnon tutkinto tai arvosana opetushallinnossa ja perusopetuksen toiminnan tuntemus sekä johtamiskokemus perusopetuksesta
- Arvostamme johtamiskoulutusta ja valmiuksia esimiesten johtamiseen sekä innovatiiviseen kehittämistyöhön
Palkkaus: 5490,42 euroa/kk, lisäksi mahdollinen aikaisempaan työkokemukseen perustuva lisä.
Edellytettävät luvat: ennen valintaa on esitettävä hyväksyttävä työterveyshuollon todistus terveydentilasta
Ilkka Kalo, Perusopetuksen johtaja
p. 040 707 1115
ilkka.kalo@vantaa.fi
Ilmoitusnumero: 1325245
Tehtäväalue: Julkishallinto/järjestöt, Koulutus/opetus, Johtotehtävät
Hakuaika päättyy: 27.1.2020
Koulutus: AgileSHIFT ®
Lähihoitajia, kesäajan sijaisuuksia Länsi-Vantaan kotihoidossa, 8 paikkaa
Vantaan kaupunki | Julkaistu 20.1.2020
Erityisluokanopettaja, Veromäen koulu, 2 paikkaa
Projektityöntekijä, keskeyttämisestä kohtaamiseen- ESR- hankkeeseen
Erityisluokanopettaja, vammaisopetus, Uomarinteen koulu
Lastensuojelun sosiaalityöntekijä, osa-aikainen